После фашистичке окупације Југославије 1941. године, радио је као илегални политички радник. Код њега је био центар за прикупљање оружја и растурање илегалног материјала. Када је фебруара 1942. године, била формирана Мосорска партизанска чета, био је постављен за заменика командира. Непријатељ је убрзо покренуо напад на чету, па је њена команда донела одлуку, противну наредбама надређених, да се чета распусти. Реић је одбио да послуша ово наређење, те је остао с групом бораца на положају. Крајем априла, чета је поновно била обновљена, а Реић њен нови командир. Чета се затим борила на Динари против италијанских окупационих снага.